- Hindi News
- National
- रोलबॉल वर्ल्ड कप विनर इंडियन टीम मैंबर जयपुर के अशोक सिंगारिया ने बताई संघर्ष और टर्निंग पॉइंट क
रोलबॉल वर्ल्ड कप विनर इंडियन टीम मैंबर जयपुर के अशोक सिंगारिया ने बताई संघर्ष और टर्निंग पॉइंट की कहानी
मैं अपने शौक के लिए स्केटिंग करता था। स्कूल में दोस्तों के साथ हंसी मजाक में कॉम्पीटीशन होता था। मेरी रफ्तार देख कर हर कोई एक बार सोच में पड़ जाता था। मेरे टीचर ने मुझे रोलबॉल गेम के बारे में बताया। उन्होंने मुझे वीडियो दिखाया कि ये खेल कैसे खेला जाता है। मैंने घर और स्कूल में इसकी प्रैक्टिस शुरू कर दी। प्रैक्टिस नॉर्मल स्केट्स से ही करता था। एक बार चौगान स्टेडियम के पास प्रैक्टिस कर रहा था। ये 2008 की बात है। उस समय भी रमेश सर ही नेशनल टीम के कोच थे। हालांकि मेरी प्रैक्टिस में थोड़ी कमी थी, लेकिन मेरा खेल देख कर उन्होंने मुझे टीम के साथ प्रैक्टिस करने बुलाया। एक महीने में मैं अच्छे प्लेयर्स में शुमार हो गया। उसी समय साउथ एशियन टूर्नामेंट होने वाले थे। रोलबॉल एसोसिएशन के मेंबर्स टीम सलेक्शन के लिए जयपुर आए। मैं स्टेट टीम में था, मेरी परफॉर्मेंस देख कर एसोसिएशन ने मुझे नेशनल टीम में शामिल कर लिया। यह पल तो किसी के लिए भी अनमोल हो सकता था। मेरी खुशी थोड़ी देर में मायूसी में बदल गई जब मुझे पता चला कि प्रैक्टिस के लिए जो किट खरीदनी थी वो एक लाख रुपए से ज्यादा की थी। मेरे लिए इसे खरीदना संभव नहीं था, क्योंकि मेरे पापा प्रेस करने का काम करते हैं। मैंने सोचा अगर पापा को नहीं बताऊंगा तो उनके और मेरे दोनों के साथ ही नाइंसाफी होगी। मैंने पापा को बताया कि मेरा नेशनल टीम में सलेक्शन हो गया है। किट के लिए एक लाख रुपए की जरूरत है। पापा कुछ देर तो चुप रहे, लेकिन एक लंबी सांस के साथ बोले कि मुझे दो साल का समय दो। उसके बाद मैं तुझे किट खरीद दूंगा। मेरे पास इतना समय नहीं था। हमेशा की तरह मैं उनके कस्टमर्स को प्रेस किए हुए कपड़े देने जा रहा था कि मुझे एक आइडिया आया। मैं जिन-जिन घरों में कपड़े देने जाता उनमें से कुछ लोग मुझे बहुत प्यार करते थे। मैंने उनको अपनी समस्या बताई और कहा कि एक बार वो मेरा खेल देखें। उनको पसंद आए तो ही मेरी हेल्प करें। उन्होंने मेरी किट स्पॉन्सर की। मेरी जिंदगी में ये लोग सही मायने में सांता क्लॉज हैं जिन्होंने मेरी विश पूरी की।
tgl_Latn sot_Latn awa_Deva awa_Deva hin_Deva